section_heading: Povijest sastava
paragraph_text: Osnovan je 2003. te prvi EP Mea Culpa objavljuju 2005., a iduće godine nastupaju na Metalcampu. Prvi studijski album Empty Promises objavljuju 2008., te dobivaju nagradu Zlatna Koogla za najboljeg novog izvođača godine. Ubrzo i drugi put nastupaju na Metalcampu, te sviraju sa sastavima Disturbed, Limp Bizkit, Soulfly i drugima. Za potrebe snimanja idućeg studijskog albuma Perfection surađivali su s poznatim producentom Tue Madsenom, koji je između ostalih, radio sa sastavima Dark Tranquillity, Hatesphere, Sick of It All, The Haunted, Meshuggah, Suicide Silence i drugima. Album je objavljen u listopadu 2010. te su objavljena 4 video spota za pjesme, "Bongo Bong" (obrada pjesme od Manu Chao), "Snap", "Genocide" i "Epizoda Osjećaja" (s isječcima iz filma "Fleke"). Cold Snap je u svrhu promocije albuma "Perfection" odradio 2 europske turneje - jednu samostalno i jednu sa sastavom Pro-Pain. 2013. godine sastav izdaje svoj 3. studijski album World War 3. Producent albuma je Tue Madsen, a sniman je ponovo u zagrebačkom Morris studiju kao i "Pefection". Album prate 4 video spota - "Silent Killer", "Monster", "Rise Again" i "Straight to Hell". Nakon izdavanja albuma bend je odradio dvije turneje, jednu s mađarskim Ektomorfom i drugu samostalno.